SAN FERNANDO CITY, La Union - Mapatta-patta a dumanon iti P2.1 million a gatad dagiti mula a marijuana ti dinadael dagiti kameng ti Philippine National Police (PNP) ken Philippine Drugs Enforcement Agency (PDEA) iti kabambantayan a paset ti Sitio Bay-o, Barangay Sasaba idiay ili ti Santol, La Union.
Iti pannakiuman ti Bombo Radyo ken ni S/Ins. Lawrence Ganuelas, hepe ti Santol Municipal Police Station, kinunana a dumanon iti nasurok 16,000 a pidaso ti fully grown ken seedlings ti marijuana ti dinadaelda manipud iti dua a plantasyon.
Dagusda met nga inuram dagiti naalada a kontrabando iti kabambantayan.
Iti baet daytoy ket napaay dagiti pannakabagi ti linteg a mangtiliw kadagiti akinmula kadagiti nadakamat a maiparit a mula.
ilo_Latn ilo_Latn ilo_Latn ilo_Latn